google/wiki40b huggingface dataset:
Heorot

Heorot (uttales /hay oh roht/) (eller Heort) er en mjødhall beskrevet i det angelsaksiske diktet Beowulf som «den fremste av haller under himmelen». Det tjente som en palass for kong Hroðgar (Roar Halvdansson), en legendarisk dansk konge på 500-tallet. Heorot betyr «Hjortehallen». Helten Beowulf fra Geatland (Gøtaland) forsvarte den kongelige hallen og dens beboerne fra det demoniske uhyret Grendel.

Heorots lokalisering

Middelalderens skribenter som Saxo Grammaticus og Sven Aggesen skrev at landsbyen Lejre i nærheten av Roskilde var høvdingsetet til Roar Halvdanssons (Hroðgar) Skjoldingeætten (kalt «Scylding» i diktet). Levningene av et stort bygningskompleks ble avdekket sørvest for Lejre i 1986–1988 ledet av Tom Christensen fra Roskilde Museum. Trevare fra fundamentet ble undersøkt med metoden karbondatering og datert til rundt år 880. Det ble senere funnet ut at denne bygningen var bygget over en eldre hall som har blitt datert til rundt år 680. I årene 2004–2005 utgravde Christensen og hans mannskap en tredje hall som var lokalisert rett nord for de andre to bygningene. Denne hallen var bygget på midten av 500-tallet, noe som tilsvarer den perioden som Beowulf utspiller seg i. Alle disse tre danske hallene var omtrent 50 meter lang
Heorot var øyensynlig en praktfull hall og 50 meter er unektelig en stor hall, men blir likevel puslete i forhold til det norske høvdingsetet på Borg i Lofoten. Den var på rundt 86 meter lang og er et vitnesbyrd til de praktbygninger som den nordiske middelalderen var i stand til å reise.
I norrøne kilder tilsvarer Heorot til «Leidargard» (Hleiðargarðr), kong Rolf Krakes hall som er nevnt i Rolf Krakes saga og er lokalisert i Lejre.
En annen og mindre teori plasserer Heorot på den daværende øya Harty, i dag en del av øya Sheppey utenfor kysten av Kent i England, 62 km øst for det sentrale London. Flere stedsnavn og arkeologiske trekk i nærheten har blitt trukket fram som argumenter som tilsvarer lokaliteter eller referanser i diktet.
Arne Larsen Økland

Historie

Økland startet sin toppseriekarriere i Vard Haugesund i 1976. Selv om Vard rykket ned, hadde Økland en svært vellykket sesong, med 11 seriemål og landslagsdebut. Året etter gikk han til Bryne, som han hjalp til seriesølv i 1980. Samme år ble han proff i tyske Bayer Leverkusen.
Økland gjorde stor suksess i tysk fotball. Kort tid etter overgangen fra Bryne scoret han hat-trick mot Bayern München i en kamp som huskes best fordi Økland ble kreditert et fjerde mål, men var ærlig nok til å fortelle dommeren at ballen ikke hadde vært inne. Økland var tre sesonger i den tyske klubben, hvor han scoret 43 mål på 101 seriekamper. Han var deretter to år i franske Racing Club de Paris før han returnerte til Bryne i 1985.
Dessverre ble ikke oppholdet i Frankrike slik Økland hadde sett for seg, mye på grunn av treneren Viktor Zvunka og skader. Den første av de to sesongene han tilbragte i Frankrike endte med opprykk til den franske toppdivisjonen, mens den neste sesongen ble preget av måltørke og at han ikke kom overens med den nye treneren, Zvunka, som ble engasjert for å redde klubben fra nedrykk. Veien fra suksess til fiasko var kort, og nordmannen måtte etter hvert ta til takke med å spille i 3. divisjon for B-laget.
Før han returnerte til hjemlandet og Jæren fikk han et kjempetilbud fra den tyske toppklubben Bayer Uerdingen, som forsøkte å lokke han tilbake til Bundesligaen. Økland valgte å avslå tilbudet, og reiste hjem til Norge i stedet.
I sin andre periode i Bryne hjalp Økland klubben til sitt første, og hittil eneste, trofé da jærbuene vant cupen i 1987. Etter cuptriumfen la Økland opp som spiller. Han har senere vært assistenttrener for det norske landslaget og hovedtrener i Viking. Han har siden vært daglig leder PAM AS som var holdingselskap for pizzakjeden Dolly Dimple's, samt administrerende direktør for Viking i perioden mai 2012 til våren 2015.
Planetary Fourier Spectrometer

Planetary Fourier Spectrometer (PFS) er et infrarødt spektrometer bygget av Istituto Nazionale di Astrofisica (det italienske instituttet for astrofysikk) sammen med Istituto di Fisica dello spazio Interplanetario og Consiglio Nazionale delle Ricerche (det italienske forskningsrådet). Instrumentet brukes av Den europeiske romfartsorganisasjon på begge Mars Express-oppdragene og Venus Express-oppdraget.
Instrumentet består av fire enheter som til sammen veier ca. 31,4 kg, inkludert en pekeenhet, en strømforsyning, en kontrollenhet og et interferometer med elektronikk. Hovedformålet med instrumentet er å studere de kjemiske sammensetningene i en planets atmosfære gjennom den infrarøde strålingen som reflekteres og sendes ut av en planet.
Anisembiidae

Utseende

Som alle spinnfotinger er de lange og slanke insekter med korte bein og store spinnkjertler på framføttene.
Hodet er ovalt, lengre enn bredt, med små fasettøyne og trådformede antenner. Kroppen er smal og jevnbred. De fleste er vingeløse, men noen hanner kan ha vinger. Bakerst har de to korte haletråder (cerci).

Utbredelse

Familien finnes bare i tropiske områder av Sør- og Mellom-Amerika.
Den nordligste arten, Anisembia texana, lever i det sørlige USA.
PC Gamer

PC Gamer er et tidsskrift grunnlagt i 1993 dedikert til videospilling på PC. Det blir gitt ut månedlig av Future plc. Det har flere regionale versjoner, blant annet en for USA og en for Storbritannia.
PDE5-hemmere

PDE5-hemmere (Fosfodiesterase type 5 hemmer) er stoffer som brukes til å blokkere PDE5 som har en nedbrytende virkning på syklisk guanosinmonofosfat (cGMP). Syklisk GMP glatter muskelceller langs blodkarene som forsyner corpora cavernosa (svamplegeme) i penis. Blodfylling av corpora cavernosa samt svamplegeme corpus spongiosum er nødvendig for menn for å oppnå og opprettholde en ereksjon. PDE5 er funnet i forskjellige vev, men er mest fremtredende i corpus cavernosum og netthinnen. Det har også nylig blitt oppdaget å spille en viktig rolle i det kardiovaskulære systemet. PDE5 enzymet hemmer cGMP, slik at det vil være vanskeligere å få blodstrømming til spesifikke områder i kroppen, slik som penis. PDE5-hemmere forhindrer PDE5 enzymet å gjøre dette, slik at det vil være mulig å oppnå en ereksjon. PDE5-hemmere brukes som oftest til behandling av tilstanden impotens, eller erektil dysfunksjon, hos menn, og hjelper mot ereksjonssvikt.

PDE5-hemmere mot impotens

PDE5-hemmere for behandling av impotens som er tilgjengelig i Norge, er sildenafil (Viagra), tadalafil (Cialis), og vardenafil (Levitra). Disse legemidlene er alle reseptbelagte og fås kun på resept foreskrevet av lege.
Viagra er gjerne den mest kjente potenspillen verden rundt, da den var den første pillen utviklet for behandling av impotens av selskapet Pfizer. Da Pfizer sitt patent utløp for Sildenafil, den aktive ingrediensen i Viagra, kunne andre selskaper utvikle og markedsføre generiske varianter. I Norge markedsføres Viagra produsert av Farmagon, Orifarm og Pfizer.
Tadalafil finnes i potenspillen Cialis, som kommer i dosene 2,5 mg, 5 mg, 10 mg og 20 mg. De lavere dosene skal tas hver dag for en langvarig effekt, mens dosene 10 mg og 20 mg tas ved behov. Cialis skiller seg ut fra de andre potensmidlene, da Cialis effekten varer lengre. Cialis 10 mg og 20 mg har en effekt som varer i opptil 36 timer, og er ofte kjent som «helgepillen». Cialis markedsføres av selskapet Lilly (Eli Lilly & Co.), og da patentet for tadalafil gikk ut i november 2017, finnes det også i en generisk variant produsert av Sandoz.
Effekten av Levitra (vardenafil) ligner meget på Viagra effekten, da den tar cirka like lang tid fra den virker, men kan vare litt lenger enn Viagra. Levitra er også kjent for at den kan virke litt bedre ved inntak sammen med alkohol, og har gjerne mindre sannsynlighet for bivirkninger grunnet de lave dosene som er tilgjengelig (5 mg, 10 mg og 20 mg). Levitra markedsføres av Bayer, som fortsatt har et gyldig patent på virkestoffet vardenafil, og det finnes derfor ingen generiske varianter tilgjengelig.

PDE5-hemmere mot pulmonal arteriell hypertensjon

I nyere tider har også enkelte PDE5-hemmere blitt brukt, og blitt godkjent av FDA, til å behandle tilstanden pulmonal arteriell hypertensjon, en tilstand hvor blodkarene i lungene blir overbelastet med væske, vanligvis som et resultat av svikt i venstre ventrikkel av hjertet. Adcirca (Lilly)med ingrediensen tadalafil er eksempel på en PDE5-hemmer som er brukt for behandling av pulmonal arteriell hypertensjon. Adcirca markedsføres av selskapet Lilly.
Sort messe (hørespill)

Sort messe er et norsk kriminalhørespill i seks episoder som gikk på NRK Radio i 1975. Stykket er basert på John Dickson Carrs roman med samme navn og produsert av NRK Radioteatret. Det er dramatisert av Sven Lange, mens regien er ved Nils Nordberg. Sorte messe var det første hørespillet Nordberg hadde regi på og det regnes som et av de mest populære i Radioteatrets historie. 
Stykket har gått i reprise en rekke ganger og ble utgitt på CD av NRK/Lydbokforlaget i 2001.

Handling

Ted Stevens finner et bilde av en giftmorderske som ble henrettet for hundre år siden, og til sin bestyrtelse ser han at bildet viser hans egen kone! Kort etter dør hans nabo Miles Despard under mystiske omstendigheter. Rett før han dør får Despard besøk av en gammeldags kledd kvinne som så forsvinner gjennom en dør som ikke finnes. Når Despards nevø, Mark, bestemmer seg for å undersøke saken og åpner familiens gravkammer, oppdager han at onkelens lik er forsvunnet - noe som er umulig siden rommet er hermetisk lukket og ikke har vært åpnet siden begravelsen...
Skt. Clara kloster

Skt. Clara kloster var et nonnekloster av fransiskanerordenen i Roskilde på Sjælland.
Klosteret lå i Roskildes nordlige del ved den nåværende Sankt Clarasvej. Det ble grunnlagt i 1256 av grevinne Ingerd (Jakobsdatter) av Regenstein (ca. 1200–1258), og ble befolket med kvinner fra Mellomeuropa. Klosterets rikholdige arkiv oppbevares i dag i Det Arnamagnæanske institut, og  heri kan ses at det i 1475 hadde 44 søstre av både adelige og borgerlige familier, og derfor har hatt en anselig størrelse.

Økonomi

Etter Ingerds død kom klosteret flere ganger i økonomisk nød, og drømmen om en ferdig kirkebygning, ble ikke innfridd før på 1300-tallet. I arkivet finnes  opplysninger om gods og drift; Klosteret har tilsynelatende fungert som en slags bank hvor nonnene utlånte penger mot pant i eiendom og løsøre. Klosterbygningene ble også brukt som oppbevaringssteder for privatfolks verdigjenstander. I 1302 brant bygningene og det ble inngått en avtale med Klaus Teglbrænder om brenning av sten til gjenoppbygging av klosteret – en prosess som endte i langvarig strid mellom partene.

Reformasjonen

Ved reformasjonen hadde klosteret – foruten klosterbygningene – haver, mølle, tegleverk, ladegård samt flere gårder. Klostergodset ble forlent til flere personer – derblant til kansler Andreas von Barby (1508–1559) – og i 1561 ble en stor del av godset makeskiftet til Universitetet, og resten til kronen. I forbindelse med nedrivning av bygningene, solgtes i 1572 store mengder sten til Jakob Ulfeldts byggeri i Bavelse, og senere til herregården Selsø i Horns Herred.
Det står i dag intet igjen av klosterbygningene.
Suzhou Zhongxue

Suzhou Zhongxue (fullt navn: Jiangsu sheng Suzhou zhongxue, kinesisk: 江苏省苏州中学; tradisjonell kinesisk: 江蘇省蘇州中學; pinyin: Jiāngsū shěng Sūzhōu zhōngxué) er en renommert videregående skole i Suzhou i provinsen Jiangsu i Folkerepublikken Kina.
Den begynte som Suzhou prefekturskole (kinesisk: 苏州府学; tradisjonell kinesisk: 蘇州府學) som ble grunnlagt under Songdynastiet i året 1035 av Fan Zhongyan.
Formel 1-sesongen 1974

Oppsummering av sesongen

Før det siste løpet i sesongen lå Emerson Fittipaldi og Clay Regazzoni likt på poeng i mesterskapet. Regazzoni falt imidlertid tilbake med styringsproblemer, så Fittipaldis fjerdeplass var tilstrekkelig til å sikre han mesterskapet. Fittipaldi, Ronnie Peterson og Carlos Reutemann vant tre løp hver, Jody Scheckter og Niki Lauda vant to hver, mens Regazzoni og Denny Hulme, som la opp etter sesongslutt, vant et løp hver.
1974-sesongen var den første hvor førerne hadde faste startnummere, etter at systemet var blitt gjennomført fra midten av forrige sesong.
Bergen Lokaltrafikkforbund

Bergen Lokaltrafikkforbund (BLF) ble etablert i 1972, og var et samarbeidsorgan for de rutetrafikkerende buss-selskapene i Bergen kommune og Os kommune. Bergen Lokaltrafikkforbund ble oppløst i 1981.

Historie

Bergen bystyre gjorde vedtak om etableringen i et møte 15.5.1972. Etableringen kom i kjølvannet av den store kommunesammenslutningen i 1972, der de fem kommunene Arna, Bergen, Fana, Laksevåg og Åsane ble slått sammen til en kommune, Bergen kommune. Følgende busselskaper var med i forbundet: A/S Bergen Sporvei, Bilruta Fana-Os-Milde L/L, Rutelaget Bergen-Vest A/S, Åsane Billag A/S og Bergen – Hardanger – Voss Billag A/S. Forbundets målsetning var å fremme den kollektive nærtrafikken i bergensområdet på grunnlag av en samfunnsmessig målsetning for transportsystemet.
Bergen Lokaltrafikkforbund var bygd opp med rådet som øverste utøvende organ. Rådet hadde 13 medlemmer, 6 fra medlemsbedriftene (daglig leder i medlemsbedriftene), 5 fra Bergen kommune, 2 fra Os kommune og 1 fra samferdselsmyndighetene i fylket/ Samferdselsdepartementet. Representanten fra Samferdselsdepartementet var formannen i rådet. I tillegg var det et arbeidsutvalg på 4 medlemmer, valgt blant rådets medlemmer, og et sekretariat/forbundskontor bestående av direktør og en merkantil stilling. Til grunn for samarbeidet lå Lokaltrafikkavtalen.
Bergen Lokaltrafikkforbund utarbeidet m.a. felles takstsystem for busselskapene, etablerte overgangsordninger, utarbeidet nøkkeltall og nøkkeltallsammenligninger mellom medlemsbedriftene, og hadde ansvar for Bergen kommunes uttalelse til Norsk Veiplan.
Bergen Lokaltrafikkforbund ble oppløst i 1981, dels på grunn av en vurdering av at de ideer en hadde hatt ved opprettelsen ikke lot seg gjennomføre med gjeldende organisering, og dels som en følge av at Samferdselsdepartementet ikke gav godkjenning for foreslåtte tiltak og nyorganisering av arbeidet med nærtrafikken i bergensområdet.
Arkivet etter Bergen Lokaltrafikkforbund (A-3384) er oppbevart på Bergen Byarkiv.
Litterære virkemidler

Litterære virkemidler brukes av stilistiske eller innholdsmessige årsaker, i all hovedsak i skjønnlitterære tekster.
Andries de Graeff

Biografi

Andries de Graeffs familie besto av faren Jacob Dircksz de Graeff som var borgermester i Amsterdam, moren Aeltje Boelens Loen. Familien hans tilhørte i en lang periode den styrende klasse i deres hjemby.
I 1655 giftet han seg med Elisabeth Bicker van Swieten, datteren til Cornelis Bicker og  Aertge Witsen. De Graeff studerte jus ved Universitetet i Poitiers. Han tok sin magistergrad i 1634. I de følgende årene arbeitet han som varamedlem av fiansministerium i Den Haag. 
I 1653 ble de Graeff gjennom sin bror Cornelis de Graeff rekenmeester (finansminister) av Holland og West-Friesland i Den Haag. Gjennom hans ledelse ble det i 1654 erklært fred med England, og Westminster-avtalen undertegnet. I disse turbulente tider utgjorde hans rådgiver Coenraad van Beuningen en stor støtte. I 1657 ble de Graeff borgermester av Amsterdam. Hans periode som statsmann var preget av en sterk økonomisk vekst og selve høydepunktet i den såkalte «Nederlandske gullalderen».
Efter at Nederland i 1672 (det rampjaar) igjen hadde erklært krig med England, Frankrike, Köln og Münster kollapset den nederlandske regjeringen under Johan de Witt; de Witt ble myrdet av en godt organisert «lynsjemobb», og de Graeff tapte hans amsterdams regency. Vilhelm III av Oranien ble stattholder.
Julsrudbrua

Julsrudbrua er ei stålplatebærerbru på E6 i Eidsvoll kommune i Akershus. Brua krysser Julsrudåa øst for gården Julsrud. Brua er 314,5 meter lang og har største spenn 68,5 meter. Sammen med nye E6 mellom Bogsrud og Ørbekk ble Julsrudbrua åpnet i 1993. Utviding fra to til firefelts vei av E6 på strekningen Dal-Minnesund startet høsten 2009 og var ferdig i 2011. I den forbindelse har også Julsrudbrua utvidet til fire felt. Vanligvis ville en slik utvidelse blitt gjort ved å bygge en ny bro ved siden av den gamle, men i dette tilfellet har den gamle broen som har tre felt utvidet med ett nytt felt.
Riley Day

2016

Day vant 100 og 200 meter under det australske skolemesterskapet 2016 (Australian All Schools Championships).

2017

I det australske juniormesterskapet i friidrett 2017 vant hun 100 og 200 meter, med tidene 11,59 og 23,26, som begge var personlige rekorder. Tiden hennes på 200 meter ga henne også en plass i VM i friidrett 2017. 
I juli deltok hun i Samveldelekene for ungdom 2017 i Nassau på Bahamas. Der vant hun 200 meter, med tiden 23,42, som var tangering av mesterskapsrekorden. Hun fikk sølv på 100 meter, bak Julien Alfred fra Saint Lucia, og deltok også på det australske stafettlaget som vant 4 x 100 meter stafett. 
Hun representerte Australia under VM i friidrett 2017, der hun kun deltok på 200 meter. Hun løp på 23,77 i forsøksheatet, som var 36. beste tid, og gikk ikke videre til semifinalene.
Ormocerinae

Utseende

Små (gjerne 2-3 millimeter), kraftige, rødlige eller svarte snyltevepser.

Levevis

Ormocerinae er knyttet til galler på en rekke ulike planter. Det er ofte uklart om de selv har dannet gallene, eller om de snylter på andre vepser eller gallmygg som danner galler.

Utbredelse

Gruppen forekommer i alle verdensdeler.
Cantharis rufa

Utbredelse

Cantharis rufa finnes i Europa, Nord-Afrika, østover i Asia. Finnes i Norge, den er ikke uvanlig.

Utseende

Cantharis rufa er 7-11 mm lang. Både hodet og brystskjoldet er rødgult. Pannen har en forhøyning mellom antennefestene. Palpenes (munnføtter) endeledd er økseformet og ikke smalt, ovalt. Antennene er mørke, men leddene er lysere i roten. Antennenes tredje ledd vanligvis lengre enn det andre leddet. Brystskjoldet (pronotum) har bare en svak innbuktning i bakkanten og har en overflaten som ikke er grovt rynket eller punktert. Brystskjoldets bakhjørner er stumpvinklet avsatt, men ikke utstående. Beina er generelt mørke. Leggene på bakbeina er vanligvis krummet inn mot kroppen. Den ene kloen på alle beina har en liten men tydelig rottann. Dekkvingene skjuler hele bakkroppen og har en rødlig brun grunnfarge. Hos underarten darwiniana er dekkvingene svart eller brunsvart grunnfarge. Buken og delvis brystet er mørkt. Behåringen på dekkvingeneer ganske tett og av samme lengde, svakt oppstående. Ligner mye på Cantharis pallida, men er generelt større.

Levevis

Cantharis rufa finnes på blomster, trær og busker i juni og juli. Larvene lever som predatore (rovdyr).
Cantharis rufa tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Blek urtemåler

Utseende

En middelsstor (vingespenn 24 – 28 mm), slank, hvit måler. Vingene har spredte, mørkere skjell men disse er mindre påfallende enn hos andre norske urtemålere og arten ser ofte nesten rent hvit ut. Vingene kan ha en liten, svart flekk like foran midten, men denne mangler oftest. De har ca. fem, oftest utydelige, gulbrune tverrbånd som kan mangle nesten helt. Larven er lang og tynn, naken og lyst gråbrun.

Levevis

Arten har larver som lever på løvetann (Taraxacum spp.), tungras (Polygonum spp.), blåbær (Vaccinium myrtillus) og trolig også andre planter. De voksne målerne flyr i mai – juni.

Utbredelse

Arten finnes over det meste av Europa og i det nordlige Asia.
I Norge er den vanlig nord til Dovrefjell.
Verdenscupen i hurtigløp på skøyter 2007/08

Sesongen 2007-08 i verdenscupen i hurtigløp på skøyter begynte 9. november i Salt Lake City, USA og ble avsluttet 24. februar i Heerenveen, Nederland.

100 m

Oppdatert pr dato etter 3 av 3 konkurranser.

1000 m

Oppdatert pr dato etter 10 av 10 konkurranser.

5000 m/10000 m

Oppdatert pr dato etter 5 + 2 av 5 + 2 konkurranser.

Lagtempo

Oppdatert pr dato etter 4 av 4 konkurranser.

100 m

Oppdatert pr dato etter 3 av 3 konkurranser.

1000 m

Oppdatert pr dato etter 10 av 10 konkurranser.

3000 m/5000 m

Oppdatert pr dato etter 5 + 2 av 5 + 2 konkurranser.

Lagtempo

Oppdatert pr dato etter 4 av 4 konkurranser.
VM i svømmesport 1994

VM i svømming 1994. De sjuende verdensmesterskapet i svømming ble arrangert i Roma i perioden 1. til 11. september.
Stiftelsen Rettferd for taperne

Stiftelsen Rettferd for taperne (LRT), også kalt Taperforeningen, er en norsk stiftelse som arbeider for å bedre livssituasjonen til skoletapere, seksuelt misbrukte, feilplasserte i skole-, barne- og fosterhjem, psykiatriske pasienter, mobbeofre, krigsbarn og alle som kommer i konflikt med barnevernet eller NAV. LRT gir støtte i forbindelse med brevskriving, søknad etter billighetserstatning og annen kontakt med forvaltningen. I tillegg til å drive informasjonsarbeid, arbeider LRT sammen med andre organisasjoner og med advokater.
Organisasjonen ble stiftet under navnet "Aksjon Rettferd for Taperne" med Arne Skouens "Aksjon for Rettferd for de Handikappede" som en forløper. På Gjøvik 15. og 16. september i 1993 ble det arrangert en “kongress for samfunnets tapere” og her ble “Aksjon Rettferd for Taperne” senere (stiftelsen) Landsforeningen Rettferd for Taperne grunnlagt.
Taperforeningen er en norsk oppfinnelse det finnes ikke noe tilsvarende i andre nordiske land eller internasjonalt. Organisasjonen hevder det er opp til den enkelte å definere seg selv som en ‘’taper’’ og avviser henvendelser om hjelp i rent økonomiske saker. Taperne har ingen felles identitet som f. eks. døve, eller noen objektive kriterier for hvem som kan bli medlem av foreningen. Å være ‘’taper’’ er en subjektiv opplevelse for den enkelte, men det forener mennesker som “ekspert-talen” holder adskilt med diverse diagnoser og betegnelser. 
En målsetning for stiftelsen er å forhindre at flere skal bli tapere. Stiftelsen hjelper til med å søke etter den erstatningen som skulle vært gitt taperen i utgangspunktet, som en annen start på livet. I 1996 ble det utført en spørreundersøkelse for å kartlegge hvem som melder seg inn i stiftelsen. Resultatene fra undersøkelsen nevner at: Medlemmene er jevnt fordelt med tanke på kjønn og gjennomsnittsalderen er på 55 år. Taperne bor i spredt bebygde strøk og 33% har tidligere vært spesialskoleelever. Svært mange har dårlige levekår og lav inntekt, men oppgir annet enn matrielle ressurser som avgjørende for sin oppfattelse av seg selv. En stor andel av taperne har psykiske problemer,  få nære personlige relasjoner og lite aktivitetsnivå på fritiden.
Stiftelsen Rettferd for Taperne gir ut en Rettferdighetspris. I 2005 gikk den til Helen Bjørnøy i Kirkens Bymisjon.
Stiftelsen Rettferd for Taperne er medlem av Fattignettverket Norge.
Tor Bernhard Slaathaug overtar som generalsekretær i stiftelsen første november, 2014.  Det er fire ansatte i stiftelsen i 2014 og Slaathaug overtar stillingen etter Ola Ødegaard som startet stiftelsen 21 år tidligere. Ødegaard går over til halv stilling for deretter å gå av med pensjon.
Meritokrati

Eksempler på bruk av begrepet

Nettleksikonet Wikipedia ble i en Dagbladet-artikkel fra 2008 omtalt som et meritokrati.
Engevik Gaard

Engevik Gaard er en offisergård fra 1700-tallet som ligger ved Sævareidfjorden i Fusa. Gårdsanlegget har ni bygninger, og hovedbygningen fra 1770 er sentralt beliggende.
Engevik ble kjøpt av majoren Christian Wilhelm Segelcke på 1720-tallet. Gården fungerte som embetsgård og militær sjefsgård i over 100 år for Søndre Bergenhus Infanteriregiment. I dag er gården eid av eiere i åttende generasjon og det er fremdeles drift med storfe og sauehold. Det tilbys omvising på gården, og det serveres lokale matretter. I ildhuset kan besøkende oppleve baking og bake sine egne potetkaker.
Range Stormer

Range Stormer var britiske Land Rover sin første konseptbil, vist i 2004. Den var hovedinspirasjonen til Range Rover Sport.